Publication: Magyar Közlöny
Issue: MK-1999-57 (Year: 1999, Number: 57)
Era: 1990-2004
Section: a szakképzésről szóló 1993. évi LXXVI. törvény rendelkezik. A központi programban (tantervben) meghatározhatók — az oktatási miniszter egyetértésével — szakmai
Paragraph Index: 277

(3) A Kt. 81. §-ának (13) bekezdése helyébe a következő rendelkezés lép: „(13) Ha az ingatlan nem tartozik a volt egyházi ingatlanok tulajdoni helyzetének rendezéséről szóló 1997. évi CXXV. törvény (a továbbiakban: volt egyházi ingatlanok tulajdoni helyzetének rendezéséről szóló törvény) hatálya alá és a helyi önkormányzat a fenntartásában lévő, az ingatlanban működő nevelési-oktatási intézményét az egyházi jogi személy fenntartásába adja — az átvevő egyházi jogi személy megkeresésére — köteles közoktatási megállapodást kötni. Az átvételhez és a közoktatási megállapodás megkötéséhez csatolni kell — ha nem az kezdeményezi — a (11) bekezdésben felsorolt megállapodást kötő egyházi jogi személynél a megállapodást aláíró, egyéb esetben az egyházi jogi személy önálló szervezete (szerzetesi szervezet stb.) bírósági nyilvántartásba vételekor nyilatkozattételre jogosult szervének (a továbbiakban együtt: nyilatkozattételre jogosult egyházi szerv) egyetértő nyilatkozatát. A közoktatási megállapodás alapján az egyházi jogi személy jogosulttá válik a kiegészítő támogatásra a közoktatási megállapodás aláírását követő tanítási évtől kezdődően. A kiegészítő támogatást a központi költségvetés terhére kell kifizetni és az e törvény 118. § (9) bekezdése szerint az átadó helyi önkormányzattal elszámolni.”

Source: https://magyarkozlony.hu/hivatalos-lapok/6c938869d293bcb9929eb395968b1eda003e098b/dokumentumok/389e41d027d3d95f3cde30064d74fe940e187d22/letoltes